***Poštovani roditelji!***

***Dragi učenici!***

***Drage kolegice i kolege!***

*Od srca zahvaljujemo svima, dragim učenicima, roditeljima i kolegama na humanosti i pomoći, na svakoj gesti kojom su pokazali empatiju prema potrebitima u našoj školskoj zajednici.*

*Usrećili smo 38 naših obitelji u kojima je 113 djece i svima im želimo da u zdravlju i veselju provedu blagdane. Vjerujemo kako je naš mali pojedinačni doprinos, velika sreća svoj djeci naše škole i onima koji daruju i onima koji primaju jer radost darivanja moćna je i može pobijediti i širiti se dalje, samo ako mi to želimo.*

*Obiteljima s četvero do sedmero djece dodijeljeno je po dva obiteljska paketa. Činom brige o svojim bližnjima, prijateljima, susjedima, kolegama, pokazali smo zajedno božićnu čaroliju! Zahvaljujemo predsjedniku Vijeća roditelja, gosp. Siniši Merkašu na podršci i pomoći u organizaciji ove humanitarne akcije, kao i svim predstavnicima roditelja na osobnom angažmanu. Zahvaljujući vrlo izdašnim paketima, dio namirnica uputili smo i Socijalnoj samoposluzi Vukovar, čiji djelatnici su ovu našu gestu radosno i s velikom zahvalnošću prihvatili. Pri tome posebno zahvaljujemo gđi Jasni Solin. Dirljiva im je i sama činjenica da netko u ova vremena misli na njih. Ovime smo potvrdili humanost Tituša i našu tradicionalnu suradnju! Zahvaljujemo i djelatnicima Meggle Osijek d.d. koji su osigurali besplatni prijevoz doniranih namirnica u Vukovar.*

*Iako nam je svima na osobit način teško u trenutnim životnim okolnostima, koje nas veći dio ove godine ograničavaju u uobičajenom svakodnevnom djelovanju i radu, nadamo se lakšoj, sretnijoj i ljepšoj nadolazećoj godini!*

***Svima od srca želimo radostan Božić i obilje zdravlja i sreće u 2021. godini!***

*Roko Ciglenečki, predsjednik Vijeća učenika*

*Silva Strnad-Jerbić, koordinatorica aktivnosti*

*Gordana Aralica, koordinatorica aktivnosti*

*Željka Maršanić, vjeroučiteljica*

*Lorina Aido, vjeroučiteljica*

*Marija Kreković, vjeroučiteljica*